3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Η.3401 της 20/20 Νοεμ. 1952 Περί συστάσεως πρωτοβαθμίου επιτροπής τελωνειακών αμφισβητήσεων εν Ηρακλείω – Κρήτης. Έχοντες υπ’ όψιν την διάταξιν του άρθρ. 1 παρ. 1 εδάφ. θ΄ του Α.Ν. 317/1936, αποφασίζομεν: Συνιστώμεν εν Ηρακλείω Κρήτης πρωτοβάθμιον επιτροπήν τελωνειακών αμφισβητήσεων ήτις θ’ αποφαίνηται επί των τελωνειακών αμφισβητήσεων των αναγομένων εις την αρμοδιότητα των πρωτοβαθμίων Επιτροπών και αναφυομένων κατά τον τελωνισμόν εμπορευμάτων εν τοις Τελωνείοις Ηρακλείου, Αγίου Νικολάου, Ιεράπετρας, Σητείας, Παχείας Άμμου και των υποδεεστέρων αυτών αρχών. Η σύνθεσις της ανωτέρω Επιτροπής ορίζεται: α)Εκ του Οικον. Επιθεωρητού Τελωνείων της περιφερείας ταύτης, ως Προέδρου. β)Εκ του Διευθυντού τοιούτου εκ του Τελώνου του Τελωνείου τούτου, ως μέλους και  γ)Εξ ενός μέλους του εν τη έδρα του Τελωνείου Ηρακλείου Εμπορικού και Βιομηχανικού Επιμελητηρίου, οριζομένου υπό του Συμβουλίου τούτου δι’ έκαστον ημερολογιακόν έτος μη επιτρεπομένης της συμμετοχής ως μέλους της επιτροπής ταύτης των ασκούντων το επάγγελμα του εκτελωνιστού. «δ)Εξ ενός τελωνειακού υπαλλήλου, οριζομένου δι’ αποφάσεως του Διευθυντού Τελωνείου Ηρακλείου, και εκτελούντος και καθήκοντα Εισηγητού της Επιτροπής». Η αναπλήρωσις των μελών της ανωτέρω επιτροπής ενεργείται κατά τας ισχυούσας διατάξεις της γ΄ παραγράφου του άρθρ. 17 του Κώδικος Νόμων περί Τελωνειακού Δασμολογίου. (Καθήκοντα εισηγητού της επιτροπής άνευ ψήφου εκτελεί εις των παρά τω Τελωνείω ελεγκτών). Η περιπτ. δ΄ προσετέθη δια της υπ’ αριθ. Δ. 16231 της 20 Οκτ. /24 Νοεμ. 1952 αποφάσεως   Υπ. Οικονομικών, δια της οποίας κατηργήθη το εντός ( ) προτελευταίον εδάφιον. Επί της διαδικασίας και των αποφάσεων της συνιστωμένης επιτροπής ισχύουσιν αι σχετικαί διατάξεις του άρθρ. 18 του Κώδικος Νόμων περί Τελωνειακού Δασμολογίου εισαγωγής. 